INICIJATIVA

Za ravnopravno učešće žena u odlučivanju

Akademija ženskog liderstva (AŽL) pozdravlja kandidovanje većeg broja žena, od zakonskog minimuma, na listama za izbore za Skupštinu grada Beograda. Time su politički subjekti pokazali da razumeju važnost većeg učešća žena u odlučivanju.

Pozivamo političke stranke, koalicije i grupe građana koje učestvuju na izborima za Skupštinu grada Beograda da i dalje poštuju principe rodne ravnopravnosti i da nakon izbora, prilikom formiranja institucija u Beogradu, izaberu najmanje 30% žena na izvršne funkcije u gradskom veću, gradskoj upravi, gradskim sekretarijatima kao i na mestima gradonačelnika i predsednika Skupštine i njihovih pomoćnika, kao i da ne podstiču izabrane odbornice da se odreknu mandata.

Iako je Srbija postigla napredak u pogledu učešća i zastupljenosti žena u javnom i političkom životu, pre svega u Narodnoj skupštini, situacija je još uvek daleko od poželjne.

Podaci pokazuju da su žene na mestima predsednice opštine ili gradonačelnice u samo 7% lokalnih samouprava. Na čelu Skupština optine/grada neznatno je više žena 14%. Procenat odbornica u skupštinama opština/gradova je 34,8%, ali u čak 68 opština/gradova (40,2%), broj odbornica je ispod zakonom propisanog minimuma. U opštinskim i gradskim većima ima samo 19% žena.

Ovi a i drugi podaci pokazuju da je Srbija zemlja u kojoj muškarci i žene nisu ravnopravni i u kojoj su su žene izložene diskriminaciji i nasilju: od 10 nepismenih ljudi 8 su žene. Tek svaka treća odrasla žena je zaposlena. Više od 1/3 žena bile su žrtve nasilja u poslednjih godinu dana. Za isti posao, žene su 11% manje plaćene od muškaraca. Podsećamo da žene čine čak 51,3% stanovništva Srbije.

Neravnopravnost u našem društvu se ne može otkloniti bez većeg učešća žena u odlučivanju.

Zato Akademija ženskog liderstva, u ime više od 200 polaznica, alumnistkinja, saradnica i saradnika upućuje INICIJATIVU rukovodstvima političkih stranaka, koalicija i grupa građana da se obavežu i potpišu da će se nakon izbora za pozicije u izvršnoj vlasti voditi načelom rodne ravnopravnosti.

Potpisanu i overenu inicijativu (koja se nalazi u prilogu ovog pisma) skenirati i poslati na officewla@gmail.com najkasnije do srede 28. februara 2018. godine u 12:00 časova. Nakon tog vremena obavestićemo građanke i građane Beograda koje su liste podržale ovu inicijativu.

**Ono što je dobro za žene, dobro je i za društvo!**

 INICIJATIVA

Za ravnopravno učešće žena u odlučivanju

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_,

 (ime i prezime) (funkcija)

u ime liste \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prihvatam inicijativu Akademije ženskog liderstva i preuzimam odgovornost da će stranka/koalicija/grupa građana koju predstavljam poštovati principe rodne ravnopravnosti i jednakih mogućnosti u svim segmentima svog političkog delovanja, a naročito u okviru predstojeće predizborne kampanje.

Posebno, da će nakon izbora 4. marta 2018. godine, prilikom formiranja institucija u Beogradu, najmanje 30% žena iz svojih redova delegirati na funkcije u izvršnoj vlasti, kao i da neće podsticati izabrane odbornice da se odreknu mandata.

U Beogradu \_\_\_\_\_\_\_\_\_\_ 2018. godine \_\_\_\_\_\_\_\_\_\_\_\_\_\_\_\_\_\_\_\_\_

 (datum) (potpis)

**Ono što je dobro za žene, dobro je i za društvo!**

\*Potpisanu i overenu inicijativu skenirati i poslati do srede 28. februara u 12:00 na officewla@gmail.com